2002/86/: EFTAn valvontaviranomaisen päätös N:o 86/02/KOL, tehty 24 päivänä toukokuuta 2002, jolla ajantasaistetaan ETA-sopimuksen liitteessä I olevan I luvun 1.2 jakson 39 kohdan mukautusteksti, jossa luetellaan kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyt Islannissa ja Norjassa sijaitsevat rajatarkastusasemat, ja jolla kumotaan 16 päivänä joulukuuta 1999 tehty EFTAn valvontaviranomaisen päätös N:o 325/99/KOL



Virallinen lehti nro L 069 , 13/03/2003 s. 0031 - 0035



EFTAn valvontaviranomaisen päätös N:o 86/02/KOL, tehty 24 päivänä toukokuuta 2002, jolla ajantasaistetaan ETA-sopimuksen liitteessä I olevan I luvun 1.2 jakson 39 kohdan mukautusteksti, jossa luetellaan kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyt Islannissa ja Norjassa sijaitsevat rajatarkastusasemat, ja jolla kumotaan 16 päivänä joulukuuta 1999 tehty EFTAn valvontaviranomaisen päätös N:o 325/99/KOL EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen (jäljempänä "ETA-sopimus") ja erityisesti sen 109 artiklan ja pöytäkirjan 1, ottaa huomioon valvontaviranomaisen ja tuomioistuimen perustamista koskevan sopimuksen ja erityisesti sen 5 artiklan 2 kohdan d alakohdan ja pöytäkirjan 1, ottaa huomioon ETA-sopimuksen liitteessä I olevan I luvun johdanto-osan 4 kohdan B kohdan 1 ja 3 alakohdan sekä 5 kohdan b alakohdan, ottaa huomioon ETA-sopimuksen liitteessä I olevan I luvun 1.1.4 kohdassa tarkoitetun säädöksen kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista (neuvoston direktiivi 97/78/EY), sellaisena kuin se on muutettuna ETA-sopimuksen pöytäkirjalla 1 ja ETA-sopimuksen liitteeseen I tehdyillä alakohtaisilla tarkastuksilla, ja erityisesti mainitun säädöksen 6 artiklan 2 kohdan, ottaa huomioon ETA-sopimuksen liitteessä I olevan I luvun 1.1.5 kohdassa tarkoitetun säädöksen kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta (neuvoston direktiivi 91/496/ETY), sellaisena kuin se on muutettuna ETA-sopimuksen pöytäkirjalla 1 ja ETA-sopimuksen liitteeseen I tehdyillä alakohtaisilla tarkastuksilla, ja erityisesti mainitun säädöksen 6 artiklan 4 kohdan, sekä katsoo, että EFTAn valvontaviranomainen laati 16 päivänä joulukuuta 1999 tehdyssä päätöksessä N:o 325/99/KOL luettelon kolmansista maista tuotavien tuotteiden ja eläinten eläinlääkärintarkastuksia varten hyväksytyistä Islannissa ja Norjassa sijaitsevista rajatarkastusasemista, sekä katsoo, että EFTAn valvontaviranomainen on tarkastanut, tiiviissä yhteistyössä Euroopan komission (jäljempänä "komissio") sekä Islannin ja Norjan toimivaltaisten viranomaisten kanssa, kaikki päätöksessä N:o 325/99/KOL luetellut rajatarkastusasemat, sekä katsoo, että 28 päivänä syyskuuta 2001 tehdyllä ETA:n sekakomitean päätöksellä N:o 101/2001 ETA-sopimuksen sopimuspuolet ovat sopineet liitteessä I (eläinlääkintäasiat) olevan 4 kohdan B kohdan 3 alakohdassa, että EY:n komissio ja EFTAn valvontaviranomainen suorittavat yhteisiä tarkastuskäyntejä vahvistaakseen liitteessä I olevan 5 kohdan b alakohdan toisessa luetelmakohdassa tarkoitettuja päätöksiä koskevan yhteisen suosituksen, sekä katsoo, että 28 päivänä syyskuuta 2001 tehdyllä ETA:n sekakomitean päätöksellä N:o 101/2001 ETA-sopimuksen sopimuspuolet, jotka ottavat huomioon EFTAn valvontaviranomaisen ja komission yhteisten tarkastuskäyntien perusteella vahvistetut suositukset, ovat korvanneet ETA-sopimuksen liitteessä I olevan I luvun 1.2 jakson 39 kohdan mukautustekstin (komission päätös 97/778/EY), sekä katsoo, että tästä syystä on aiheellista kumota kolmansista maista tuotavien tuotteiden ja eläinten eläinlääkärintarkastuksia varten hyväksyttyjen Islannissa ja Norjassa sijaitsevien rajatarkastusasemien luettelosta 16 päivänä joulukuuta 1999 tehty EFTAn valvontaviranomaisen päätös N:o 325/99/KOL, sekä katsoo, että Islannin hallitus on pyytänyt EFTAn valvontaviranomaista lisäämään Húsavíkin, Njarðvíkin, Siglufjörðurin ja þorlákshöfnin satamissa toimivat rajatarkastusasemat kolmansista maista tuotavien tuotteiden ja eläinten eläinlääkärintarkastuksia varten hyväksyttyjen Islannissa ja Norjassa sijaitsevien rajatarkastusasemien luetteloon, sekä katsoo, että Norjan hallitus on pyytänyt EFTAn valvontaviranomaista lisäämään Måløyn satamassa toimivan rajatarkastusaseman kolmansista maista tuotavien tuotteiden ja eläinten eläinlääkärintarkastuksia varten hyväksyttyjen Islannissa ja Norjassa sijaitsevien rajatarkastusasemien luetteloon, sekä katsoo, että Húsavíkin, Njarðvíkin, Siglufjörðurin ja þorlákshöfnin satamissa Islannissa toimivien rajatarkastusasemien ja Måløyn satamassa Norjassa toimivan rajatarkastusaseman lisääminen tämän päätöksen liitteessä olevaan rajatarkastusasemien luetteloon perustuu yhteiseen suositukseen (asiak. N:o 02-02893-A ja 02-02898-A), joka vahvistettiin EFTAn valvontaviranomaisen ja komission tarkastajien suorittaman yhteisen tarkastuskäynnin perusteella ETA-sopimuksen liitteen I johdanto-osan 4 kohdan B kohdan 3 alakohdassa tarkoitetulla tavalla, sekä katsoo, että komission aloitteen sekä EFTAn valvontaviranomaisen ja komission tarkastajien yhteisen suosituksen (asiak. N:o 02-03928-A ja asiak. N:o 02-3929-A) perusteella Kirkenesin satamassa sijaitsevasta tarkastuskeskuksesta on tehty rajatarkastusasema, sekä katsoo, että Islannin ja Norjan hallitusten pyynnöstä ETA-sopimuksen liitteessä I olevan I luvun 1.2 jakson 39 kohdan mukautustekstissä (komission päätös 97/778/EY) mainittujen rajatarkastusasemien luetteloon on tehty lukuisia muutoksia, sekä katsoo, että tarkastuskeskukset on lueteltu samalla tavalla kuin Euroopan unionissa sijaitsevista rajatarkastusasemista laaditussa luettelossa, joka sisältyy kolmansista maista tulevien eläinten ja eläintuotteiden eläinlääkärintarkastuksia varten hyväksyttyjen rajatarkastusasemien luettelosta ja komission asiantuntijoiden tekemiä tarkastuksia koskevien yksityiskohtaisten sääntöjen saattamisesta ajan tasalle 7 päivänä joulukuuta 2001 tehtyyn komission päätökseen 2001/881/EY, sekä katsoo, että EFTAn valvontaviranomainen antoi päätöksillään N:o 60/02/KOL ja N:o 85/02/KOL asian valvontaviranomaista avustavan EFTAn eläinlääkintäkomitean käsiteltäväksi, sekä katsoo, että tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ja ON TEHNYT TÄMÄN PÄÄTÖKSEN: 1. Toimivaltaiset kansalliset viranomaiset suorittavat kolmansista maista Islantiin ja Norjaan tuotujen elävien eläinten ja eläintuotteiden eläinlääkärintarkastukset tämän päätöksen liitteessä luetelluilla hyväksytyillä rajatarkastusasemilla. 2. Kumotaan kolmansista maista tuotavien tuotteiden ja eläinten eläinlääkärintarkastuksia varten hyväksyttyjen Islannissa ja Norjassa sijaitsevien rajatarkastusasemien luettelosta 16 päivänä joulukuuta 1999 tehty EFTAn valvontaviranomaisen päätös N:o 325/99/KOL. 3. Tämä päätös tulee voimaan 27 päivänä toukokuuta 2002. 4. Tämä päätös on osoitettu Islannille ja Norjalle. 5. Tämän päätöksen englanninkielinen toisinto on todistusvoimainen. Tehty Brysselissä 24 päivänä toukokuuta 2002. EFTAn valvontaviranomaisen puolesta Einar M. Bull Puheenjohtaja LIITE Luettelo hyväksytyistä rajatarkastusasemista 1= Nimi 2= Animo-koodi 3= Laji A= Lentoasema F= Rautatie P= Satama R= Maantie 4= Tarkastuskeskukset 5= Tuotteet HC= Kaikki ihmisravinnoksi tarkoitetut tuotteet NHC= Muut tuotteet NT= Ei lämpötilavaatimuksia T= Jäädytetyt/jäähdytetyt tuotteet T(FR)= Jäädytetyt tuotteet T(CH)= Jäähdytetyt tuotteet 6= Elävät eläimet U= Sorkka- ja kavioeläimet: naudat, siat, lampaat, vuohet sekä luonnonvaraiset ja kotieläiminä pidettävät kavioeläimet E= Neuvoston direktiivissä 90/426/ETY määritellyt rekisteröidyt hevoseläimet O= Muut eläimet 5-6= Erityismainintoja (1)= Tarkastus suoritetaan komission päätöksen 93/352/ETY, jolla pannaan täytäntöön neuvoston direktiivin 97/78/EY 19 artiklan 3 kohta, vaatimusten mukaisesti (2)= Ainoastaan pakatut tuotteet (3)= Ainoastaan kalastustuotteet (4)= Ainoastaan eläinproteiinit (5)= Ainoastaan villa, vuodat ja nahat (6)= Ainoastaan oljet ja heinät (8)= Ainoastaan siemenneste ja alkiot (9)= Ainoastaan villa (10)= Islanninponit (ainoastaan huhtikuusta lokakuuhun) (11)= Ainostaan Kyprokselta tuotavat siat (12)= Ainoastaan Maltalta (13)= Ainoastaan hevoseläimet (14)= Ainoastaan trooppiset kalat (15)= Ainoastaan kissat, koirat, jyrsijät, jäniseläimet, elävät kalat, matelijat ja muut kuin sileälastaisiin kuuluvat linnut (ratitae) (16)= Ainoastaan eläintarhaan tarkoitetut eläimet (17)= Ainoastaan pakkaamaton rehu (18)= Ainoastaan Unkarista (19)= Ainoastaan vesiviljellyt eläimet (20)= Ainoastaan kalajauhe (myös kalarehu) Maa: Islanti >TAULUKON PAIKKA> Maa: Norja >TAULUKON PAIKKA>